## Esport og gaming: Ekskluderende eller fællesskabende?

De fleste børn og unge har prøvet kræfter med spil på IPhonen, IPad’en eller computeren, og faktisk gamer 51 pct. af de danske børn og unge dagligt, viser en rapport fra Medierådet for Børn og Unge. Men hvem er gamerne, og hvad motiveres de af? Og hvornår er noget egentlig gaming, og hvornår bliver det esport? Og hvorfor hedder det egentlig e(sport), når man bare sidder bag en computer? De spørgsmål forsøger vi at få svar på i dagens afsnit af Viden i spil med Idrættens Analyseinstitut, hvor Asbjørn Jensen, projektleder på Center for Ungdomsstudier, er i studiet.

Vi ser nærmere på rapporten ’Rundt om gaming og esport’, og vi debatterer, hvordan pigerne kan få en plads i gamerverdenen og i esportsforeningerne.

## Arbejdsspørgsmål

1. Hvis I skulle lave en definition af, hvornår noget er esport, hvordan ville den så lyde?
2. Diskutér, om I synes, at det giver mening at kalde esport for en sport.
3. Definér i stikordsform de tre idealtyper af gamere, som Center for Ungdomsstudier har lavet.
4. Overvej, om du selv tilhører en af kategorierne, og hvad der motiverer dig til at game.
5. Diskutér om de online fællesskaber, er lige så ’gode’ som ansigt-til-ansigt relationer.

## Supplerende materiale

Download [rapporten fra Center for Ungdomsstudier ’Rundt om esport og gaming’](https://idan.dk/vidensbank/udgivelser/rundt-om-esport-og-gaming-et-pige-drenge-og-foraeldreperspektiv/0202bc48-f925-4ed6-879f-ab110086038a)

Læs også [artiklen ’Ny rapport undersøger unges liv med gaming og e-sport’ fra 2019](https://idan.dk/nyhedsoversigt/nyheder/2019/b272_ny-rapport-undersoeger-unges-liv-med-gaming-og-e-sport/)

Find [rapporten fra Medierådet for Børn og Unge ’Børns spillevaner 2020’](https://www.medieraadet.dk/files/docs/2021-02/B%C3%B8rns_spillevaner_2020_rapport_2.pdf)

Find også en [kort opsummering på rapporten på Medierådet for Børn og Unges hjemmeside](https://www.medieraadet.dk/medieradet/spil/undersoegelse-boerns-spillevaner-2020)

Læs [artiklen ’Er e-sport og computerspil en sport?’ fra Videnskab.dk](https://videnskab.dk/krop-sundhed/er-e-sport-og-computerspil-en-sport)